

PROJEKTS uz 13.09.2023.

FK – 20.09.203.

domē – 28.09.2023.

sagatavotājs un ziņotājs Kāpa

LĒMUMS

Ādažos, Ādažu novadā

2023. gada 28. septembrī  **Nr. ---**

**Par nekustamā īpašuma nodokļa atvieglojumu piešķiršanu**

Ādažu novada pašvaldība izskatīja SIA “Ādažu Īpašumi” (reģ. Nr. 50003737361, juridiskā adrese: Attekas ielas 6, Ādaži, Ādažu novads, LV-2165 (turpmāk – iesniedzējs)) 2023. gada 12. septembra iesniegumu (reģ. Nr. ĀNP/1-11-1/23/4783) ar lūgumu piešķirt nekustamā īpašuma nodokļa (turpmāk – NĪN) atvieglojumus iesniedzējam, saskaņā ar pašvaldības 2021. gada 24. novembra saistošo noteikumu Nr. 37/2021 “Par nekustamā īpašuma nodokļa atvieglojumu piešķiršanu Ādažu novadā" (turpmāk – Noteikumi) 32.5. apakšpunktu, kurš par saviem līdzekļiem ir izbūvējis maģistrālās koplietošanas inženierbūvi – divvirzienu ielu, kas savieno Kadagas ceļu un satiksmes apli pie Kadagas pirmsskolas izglītības iestādes “Mežavēji”.

Izvērtējot pašvaldības rīcībā esošo informāciju un ar lietu saistītos apstākļus, konstatēts:

1. Ādažu novada pašvaldības dome 22.02.2022. pieņēma lēmumu Nr. 88 “Par nekustamā īpašuma nodokļa atvieglojumiem” (turpmāk – Lēmums), nosakot, ka atbilstoši projekta “Tirdzniecības centra "Kadaga" un ceļa būvniecība z.g. "Bāriņi", daļēji z.g. "Ziemeļvēji" un "Kadagas centrs (turpmāk – Projekts) nosacījumiem izbūvētā iela pašvaldības īpašumos pēc to nodošanas ekspluatācijā būs izmantojams sabiedrības vajadzībām un iesniedzējam būs tiesības saņemt NIN atvieglojumus. ja tie noslēgs vienošanos ar pašvaldību, izpildīs savas saistības, un iestāsies visi pašvaldības saistošajos noteikumos noteiktie priekšnoteikumi NĪN atvieglojumu saņemšanai.
2. Pašvaldība un iesniedzējs 24.03.2022. noslēdza vienošanos Nr. JUR 2022-03/262 par jaunas ielas (turpmāk – Objekts) izbūvi pašvaldības zemes gabalos ar kadastra Nr.80440050675, 80440050677, 80440050772 un 80440050350 atbilstoši Projektam, nosakot, ka izbūves faktiskās izmaksas, par ko var piemērot NĪN atlaidi, nedrīkst pārsniegt EUR 154 811,40.
3. Saskaņā ar Centrālās pārvaldes Grāmatvedības nodaļas sniegto informāciju iesniedzējam nav NĪN parādu pret pašvaldību.
4. Saskaņā ar Ādažu novada būvvaldes aktu no 29.06.2023. par būves nodošanu ekspluatācijā (kods 23026950023400) objekts "Tirdzniecības centra "Kadaga" un ceļa būvniecība z.g. "Bāriņi", daļēji z.g. "Ziemeļvēji" un "Kadagas centrs"" ir pieņemts ekspluatācijā. Iesniedzējs ir veicis būvdarbu apmaksu atbilstoši SIA “Eco Work” noslēgtajam būvniecības līgumam, ko apliecina maksājuma dokumenti.
5. Ādažu novada būvvaldes rīcībā nav ziņu par nelikumīgu būvniecību iesniedzējam piederošajos īpašumos un nekustamie īpašumi nav atzīti par vidi degradējošiem objektiem.
6. Likuma „Par nekustamā īpašuma nodokli” (turpmāk – Likums) 5. panta trešā daļa nosaka, ka pašvaldība var izdot saistošos noteikumus, paredzot atvieglojumus atsevišķām NĪN maksātāju kategorijām. NĪN atvieglojumu piešķiršanas kārtība ir noteikta Noteikumos, kuru 9. un 10. punkts nosaka, ka NĪN atvieglojumus nepiešķir, ja nekustamais īpašums atzīts par vidi degradējošu objektu, ja uz zemesgabala atrodas ēkas vai būves, kas nav nodotas ekspluatācijā un būvdarbi tiek veikti bez būvvaldē reģistrētas būvatļaujas vai arī būvdarbu pārtraukšana nav reģistrēta un būve nav iekonservēta, kā arī, ja NĪN maksātājam ir parāds pret pašvaldību.

Noteikumu 32.5. apakšpunkts nosaka, ka nodokļu maksātājiem, kas par saviem līdzekļiem izbūvējuši maģistrālās koplietošanas inženierbūves vai to daļu publiskai lietošanai (t.sk. ceļus), ko neizmanto komerciālos nolūkos, piešķir NĪN atvieglojumu 90 % apmērā no NĪN par visiem nodokļa maksātājam piederošajiem īpašumiem Ādažu novadā. Pirms objekta izbūves persona un pašvaldība noslēdz attiecīgu vienošanos. Atvieglojumu piešķir pēc objekta nodošanas ekspluatācijā. Atvieglojuma apmērs nedrīkst pārsniegt 90 % no summas, ko persona ieguldījusi objekta būvniecībā. Ja atvieglojums attiecīgajā kalendāra gadā ir mazāks, nekā ieguldījums objektā, tad atvieglojumu piemēro līdz 10. kalendāra gadam.

1. Ņemot vērā, ka iesniedzējs ir izpildījis ar vienošanos uzņemtās saistības un ir ieguldījis finanšu līdzekļus jauna ceļa (170 m garš, 6 m plats, ceļa segums bruģakmens, ar apgaismojumu un 2 m platām ietvēm, trīs apgaismotas gājēju pārejas) izbūvē, kā arī ir iestājušies Noteikumu 32.5. apakšpunktā noteiktie apstākļi, un nav iestājušies Noteikumu 9. un 10. punktā noteiktie apstākļi, kas ir par pamatu NĪN atvieglojumu nepiešķiršanai, Īpašniekiem ir piešķirams NĪN atvieglojums 90 % apmērā par viņam piederošiem nekustamajiem īpašumiem.
2. Pamatojoties uz likuma „Par nekustamā īpašuma nodokli” 5. panta trešo daļu, Noteikumu 9. un 10. punktu, kā arī 32.5. apakšpunktu, Finanšu komitejas 20.09.2023. atzinumu, Ādažu novada pašvaldības dome

**NOLEMJ:**

1. Piešķirt SIA “Ādažu Īpašumi” nekustamā īpašuma nodokļa atvieglojumu 90 % apmērā par viņam piederošajiem nekustamajiem īpašumiem, sākot ar 2023. gada 4. ceturksni par veikto ieguldījumu sabiedriskās infrastruktūras jaunas ielas izbūvi pašvaldības zemes gabalos ar kadastra Nr.80440050675, 80440050677, 80440050772 un 80440050350 atbilstoši būvniecības ieceres projektam “Tirdzniecības centra "Kadaga" un ceļa būvniecība z.g. "Bāriņi", daļēji z.g. "Ziemeļvēji" un "Kadagas centrs”.
2. Centrālās pārvaldes Grāmatvedības nodaļai nodrošināt lēmuma izpildi.
3. Lēmumu var pārsūdzēt Administratīvā rajona tiesā (Baldones iela 1A, Rīga) viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

Noraksti JIN, GRN @

Iesniedzējs jolanta.stirane@inbox.lv